सरकार को बदनाम कराने के लिए कराए जा रहे अपराध : संजय
जदयूके मुख्य प्रवक्ता संजय सिंह ने कहा कि बिहार सरकार को बदनाम करने के लिए सोची-समझी साजिश के तहत आपराधिक घटनाओं को अंजाम दिया जा रहा है। लेकिन, सरकार ने पूरी रणनीति बना ली है। जल्द ही अपराधी सलाखों के पीछे होंगे। मुख्यमंत्री नीतीश कुमार ने कड़े लहजे में पुलिस अफसरों को अपराध की घटनाओं पर रोक लगाने का आदेश दिया है। विपक्ष के नेता प्रेम कुमार को यह पता होना चाहिए कि नीतीश कानून व्यवस्था दुरुस्त करने के लिए ही जाने जाते हैं। जैसे ही बिहार में आपराधिक घटनाएं बढ़ीं, नीतीश ने पुलिस और प्रशासनिक अधिकारियों पर नकेल कसना शुरू कर दिया। प्रेम बताएं कि मध्य प्रदेश, गुजरात, राजस्थान और छत्तीसगढ़ में अपराध का ग्राफ क्या है?
सकारात्मकराजनीति करते हैं नीतीश : युवाजदयू के प्रदेश उपाध्यक्ष ओमप्रकाश सिंह सेतु ने कहा कि मुख्यमंत्री नीतीश कुमार हमेशा सकारात्मक राजनीति करते हैं। अगर भाजपा की कथनी और करनी में अंतर नहीं है तो केंद्र से पैकेज की पूरी राशि दिलवाएं। केंद्र ने विधानसभा चुनाव से पहले बिहार के लिए 1.25 लाख करोड़ रुपए के पैकेज की घोषणा की।
hin_Deva hin_Deva hin_Deva